*Az ő szavának sokkal többen hittek, az asszonynak pedig meg is mondták: „Már nem a te beszédedért hiszünk, hanem mert magunk hallottuk és tudjuk, hogy valóban ő a világ üdvözítője.”* Jn 4,40-41

Az asszony tovább adta mindazt, amit Jézustól hallott. Az élő Szó, amit Jézus kimondott, tovább áradt az emberekre és hatást is gyakorolt a hallgatókra. Más szóval, kíváncsiak voltak arra, akiről az asszony beszélt. A személyes találkozónak nem volt akadálya, meghallgatták Jézust.

Az Élő Szó, amit Jézus kimondott, hatott az emberekre. Annyira, hogy felismerték Benne a világ Üdvözítőjét.

Jézus ma is beszél. A Biblia és minden más mód a rendelkezésére áll annak érdekében, hogy mindenkit megszólíthasson. Ismerd fel Őt! Személyesen! Vadon Gyula